ኢትዮጵያና ሶማሊ ላንድ በኢኮኖሚና በጸጥታው መስክ ተቀራርበው እንደሚሰሩ ገለጹ
– ኢትዮጵያና ሶማሊ ላንድ በጸጥታና በኢኮኖሚያዊ ጉዳዮች ዙሪያ ያላቸውን የጋራ ትብብር አጠናክረው እንደሚቀጥሉ ገለጹ።ጠቅላይ ሚኒስትር ኃይለማሪያም ደሳለኝ በሶማሊ ላንድ ፕሬዝዳንት አህመድ መሐመድ ሴላዮ የተመራ የልኡካን ቡድን ዛሬ በጽህፈት ቤታቸው ተቀብለው አነጋግረዋል።ጠቅላይ ሚኒስትር ኃይለማሪያም በዚሁ ጊዜ እንዳሉት ኢትዮጵያ ከሶማሌ ላንድ ጋር በጸጥታ ጉዳዮች ላይ በቅርበት መስራቷን ትቀጥላለች።በተመሳሳይም በማህበራዊና ኢኮኖሚያዊ መስክ ኢትዮጵያና ሶማሌ ላንድ የጀመሩትን ትስስር ተጠናክሮ እንደሚቀጥል መንግስታቸው እንደሚሰራ ገልጸዋል።የሁለቱን አገራት ወንድማማች ህዝቦች ጸጥታና ደህንነት ለማስጠበቅ የአገራቱ በጋራ መስራት ጠቃሚ መሆኑን ፕሬዝዳንት ሲላዮ ገልዋል።ሁለቱ መሪዎች በሁለትዮሽና በአካባቢያዊ የጸጥታ ጉዳዮች፣ በኢኮኖሚና በማህበራዊ ዘርፎች ትስስሩ ተጠናክሮ መቀጠል በሚቻልባቸው ጉዳዮች ዙሪያ መክረዋል።በውይይታቸውም በንግድ፣ በኢንቨስትመንት፣ በትምህርትና በሌሎች መስኮች ያላቸው ግንኙነት ወደ ላቀ ደረጃ ለማድረስ በቁርጠኝነት እንደሚሰሩ መግባባት ላይ መድረሳቸውን ውይይቱንየተከታተሉት በውጭ ጉዳይ ሚኒስቴር የአፍሪካ ጉዳዮች ዳይሬክተር ጀነራል አምባሳደር ሰለሞን አበበ ገልጸዋል።እንደ ኢዜአ ኢትዮጵያና ሶማሊ ላንድ ከ 600 ኪሎ ሜትር በላይ የጋራ ድንበር ይጋራሉ። 